Ciganin pred kadijom
Ukrao ciganin potkovu iz dućana jednoga trgovca. Trgovac ga prividi i ode, te ga tuži kadiji. Kadija pošalje zaptiju po ciganina. Pošto on dođe, kadija ga upita:

- Jesi li ti ovome trgovcu ukrao potkovu iz dućana?

- Haša, - odvrati mu cigo.

- Ama evo, čo'j'k kaže da jesi, - reče mu kadija.

- Jok! Ja to nipošto ne bih učinio, - reče cigo.

- Onda moraš jemin učiniti, kako nijesi potkove ukrao, - reče mu dalje kadija.

- Hoću, ako hoćeš sto puta, - odvrati mu cigo.

Pošto se zakune, kadija mu zapovjedi, da se još jednom zakune. Pošto se cigo zakune i drugi i treći put, rekne mu kadija:

- Sad moraš platiti za ta tri jemina tri groša, inače ti se ne će ubrojiti.

Ciganin, kad to čuje, počeše se iza uha, pa poviče:

- Ta ne valja potkova više od groša, a ti hoćeš tri! Evo ti je! Tad izvadi potkovu iz njedara i baci pred kadiju, pa zdimi na vrata.

Hrvatske narodne priče